### Beslutninger

Claus Clausen, René Mogensen, Christina Holm, Anton Gregersen, Poul Friis og Joakim Østergaard kunne tiltræde indstillingen med følgende bemærkning: I forbindelse med konvertering af området til boligformål ønsker S, SF, V, [adresse] og DD i Teknisk udvalg, at et kommende udbud understøtter byrådets planstrategi-ske ambitioner, herunder at et kommende projekt indeholder ejerboliger.

Frederikke Sørensen kunne ikke tiltræde indstillingen, idet Enhedslisten finder det sandsynliggjort, at der fortsat er behov for, at området anvendes til offentlige formål, herunder til pleje- og ældreboliger. Enhedslisten støtter ikke salg af kommunale ejendomme til ejerboliger eller privat udlejning.

###

Endelig vedtagelse af forslag til Lokalplan nr. 1211, Ændret anvendelse af [adresse] 41-61, Aarhus V og Tillæg nr. 149 til Kommuneplan 2017.

### Resume

Lokalplanområdet – [adresse] 41-61 i [adresse] V - er kommunalt ejet og ligger i byzone. Området har et samlet grundareal på ca. 4000 m2 og er fuldt udbygget med etageboliger i tre etager. Magistratsafdelingen for Sundhed og Omsorg, ønsker at konvertere området fra offentlige formål til boligformål med henblik på salg af den kommunale ejendom. Byrådet besluttede ultimo 2020 at sælge denne ejendom.

Ejendommen er omfattet af lokalplan nr. 383, hvori området udlægges til offentlige formål, såsom ungdoms- og ældreboliger ældreboliger samt hertil knyttede center- og fællesanlæg. Formålet med nærværende lokalplan er kun at ændre anvendelsen fra offentlige formål i form af ældreboliger til privat boligformål.

Lokalplanen medfører ingen nye byggemuligheder i området, men indeholder alene bestemmelser i relation til den ændrede anvendelse.

Lokalplanforslaget er ikke i overensstemmelse med kommuneplanen, hvad angår områdets anvendelse.

Den nødvendige ændring af kommuneplanen søges gennemført ved Tillæg nr. 149 til Kommuneplan 2017 for [adresse].

Planforslagene har været offentligt fremlagt fra 26. september til 31. oktober 2023.

I den offentlige høring indkom to høringssvar, et fra en privatperson og et fra råd og nævn. Høringssvarene giver ikke anledning til forslag til ændringer i lokalplanen.

### Beslutningspunkter

Det indstilles, at

1) forslag til Lokalplan nr. 1211 vedtages endeligt med de ændringer, der fremgår af indstillingens afsnit 5.4,

2) forslag til Tillæg nr. 149 til Kommuneplan 2017 vedtages endeligt, og

3) indsigelser besvares, som det fremgår af indstillingens afsnit 5.3.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 09-01-2024

Zacharias Søndergaard: 11

Fremsendes til [adresse] med bemærkning, at Magistraten i mødet den 9. januar 2024 anbefaler, at byrådet tiltræder Magistratsafdelingen for Teknik og Miljøs indstilling af 11. december 2023.

Simon Petersen var forhindret i at deltage i sagens behandling.

Udvalg: [adresse]

Dato: 17-01-2024

Zacharias Søndergaard:

Fremsendes til Teknisk Udvalg til behandling i henhold til beslutning i byrådets møde den 17. januar 2024.

Sagen blev behandlet sammen med sag 10.